Rusia publică pe site-urile de adopție liste cu copiii ucraineni răpiți, dezvăluie publicația Financial Times
Copiii ucraineni care au fost răpiți și duși în Rusia în primele luni ale invaziei rusești din 2022 au fost dați spre adopție de către autorități, potrivit unei investigații a cotidianului Financial Times. Folosind instrumente de recunoaștere a imaginilor și înregistrări publice, precum și interviuri cu oficiali ucraineni și rude ale copiilor, FT a identificat și localizat patru copii ucraineni pe site-ul de adopții usynovite.ru, legat de guvernul rus.